Sergio Gondolo/La tëmma dël Natal
Artorn

La tëmma dël Natal 
D’improvis sël senté dla Natività
na veja canson am riva ariosa,
na bela melodìa cha m’ancanta
e mè giuta a sërché la speransa.
La tëmma sbrisa l’ùltima tempesta,
minca tant un sospir sensa fòrsa,
a traversa ’l fërvor ëd la festa
e a smon al dolor..., na carëssa.
Costa grassia a rispeta le miserie,
antant che le përsone gentile,
a spòrzo le man a neuve stèile.
Neuit Santa, consacrà a l’ànima,
varda ij magon an sle rive dësmentià
e cun-a le stòrie velà ’d malinconìa.
Leteratura piemontèisa
Poesìa
Sergio Gondolo